gentaiscool/nusaparagraph_emot huggingface dataset:
Dari dulu kaga tau knapa kalo kentut aye tuh selalu aja gede, mangkanye kalo lagi di mana-mana suka takut kalo mau kentut. Pernah waktu itu pengen kentut tapi suasana lagi hening banget. Emang pas itu lagi ujian di tempat kuliah. Namanye ujian kan pasti kaga berisik ya, pengen kentut udeh ditahan-tahan tapi takut bunyinya nanti kedenger ama orang. Mana udeh kaga tahan banget, kalo mao ijin ke toilet takutnye pas diri malah kelepasan ketut. Akhirnye nyari cara gimana biar bisa kentut tapi kaga kedengeran. Akhirnye aye ada ide buat jatohin barang biar suara kentutnye kesamar. Berhasil tuh, nyamar juga suara kentutnye tapi ga bau karna suaranye lantang.

Emotion: shame
Doel lagi maen ke rume temennye nyang ude lame kagak ketemu. Die juge baru tau kalo rume temennye enih letaknye deket tempat pembuangan sampah gituh. Makanye, dari jarak sekian ratus meter aje, Doel ude bise nyium bau-bau kagak sedep, tapi ditahan ame die. Begitu ampe rume temennye, dari luar, ude keliatan kalo rume enih jarang diurus, apelagi aspek kebersiannye. Segitu deketnye ame pembuangan sampah, tapi di sekitar rume die juge banyak sampah. Walopun begituh, Doel tetep masup buat ngehargain tuan rume. Die jojogan, terus langsung duduk. Di ruang tamu aje, Doel ude bekali-kali disamperin ame lalet. Walopun jijik, tetep die tahan. Terus, kagak lame, Doel bangkis dan make tisu buat ngelap idungnye. Kagak lame, die nanye entu tisu bise dibuang di mane. Temennye nunjuk ke arah dapur nyang di bagian belakang rume. Doel ngeiyain, terus jalan ke sonoh. Begitu ude deket, die disambut makin banyak lalet nyang wara-wiri deket kupingnye. Pas nyampe dapur, die denger suara ngung ngung khas lalet, terus die nengok ke tempat sampah. Langsung, dah, tuh, merinding sebadan-badan. Ntu tempat sampah ude kagak keliatan pemukaannye lagi, ketutupan ame koloni lalet. Di atasnye bener-bener cuman serangga item bersayap kecil ntu doang, wara-wiri bolak balik. Duh, kagak tahan Doel jijik bangat. Mo muntah!

Emotion: disgusted
Seorang ahli bedah dari NHS memberikan peringatan dalam sebuah unggahan di media sosial TikTok. Dr. Karan Rajan mengatakannye ntu bahwa menahan perut kembung dapat menyebabkannye ntu gas yang harusnye keluar, masuk lagi ke aliran darah. "Jika kite menahan kentut terlalu lama, ntu dapat diserap kembali ke dalam aliran darahnye kite, dan dihembuskan saat kite menghembuskan napas," tuturnya, dikutip dari akun TikTok @Dr.karanr. Dokter ntu membagikan informasinye tentang berape kali rata-rata orang kentut dalam sehari hingga ilmu kenape seseorang ntu bisa kentut. Die kate, ntu orang pade rata-rata kentut sebanyak 14 kali sehari, dan mengatakan "semakin bejibun maka akan semakin meriah" karena penting untuk mengeluarkan penumpukan gas yang ade di tubuh kite. 

Emotion: shame
Awal punye perasaan cinta-cintaan tuh pas SMA, nah itu juga kaga ngerti tuh apa konsep cinta. Masih cinta nyang dirasain cinta monyet, namanye baru pernah pacaran pan kaga tau ya nyang namanye diselingkuhin. Apalagi pacaran ama nyang lebih tuh. Aye kaga pernah curiga tuh ama tuh laki. Cuma selama pacaran tuh aye kaga pernah dianggep. Pokoknye aye pacaran tuh kaga pernah dikenalin sape-sape trus juga dienye cuek-cuek aja gitu. Nyang lebih parah malah pas kite foto bareng aja die pasang foto sendirian. Padahal, itu foto berdua ama aye. Emang bener-bener ye laki kalo udeh brengsek tuh kaga ada rasa kasian.

Emotion: angry
Pêrnah ora kêlintas buat ngêrayain kêgagalan? Ngêrayain suatu kêgagalan bukan murun ngabèin sêgala pêrasaan ama èmosi nègatip. Pokusnyah bukan pada rèaksi têradêp situasi nyang ora bisa kita kêndaliin, tapi kita ngêmilih rèspons dêngan ngêrayain kêgagalan onoh dèwèk. Lah, kêgagalan ilok dirayain? Kênapah ora? Ngêrayain kêgagalan bisa ngêja kita lêbih gampang ngêlêpas wayah lalu, nêrima diri dèwèk dêngan baèk, ama ngêjadi batu pijakan buat ngêraih kêbêrhasilan di wayah dêpan. Bêruntung dêngan adanyah kêgagalan jadi bisa ngêja kita bêlajar ngêjadi pribadi nyang lêbih baèk ama ngêhargain orang laèn, ngêjadi batu loncatan buat lêbih sêmangêt ngêraih impian, bahkan dorongan motipasi supaya gasik bangkit ama kêluar dari jona kêrasan.

Emotion: sad
Agama mêrupakan salah atu komponèn pênting bagi masarakat Indonèsia. Kêbêragêman Indonèsia bagèi pêdang bêrmata dua. Kalu dirawat dêngan sêksama bakal ngêjadi potènsi pêrsatuan dêmi kêmajuan bangsa, sêbaliknyah bisa ngêjadi kêmungkinan kêciptanyah konplik agama nyang ngancêm pêrdamèian Indonèsia. Kadang bagi sêbagian orang anggêpan agama adalah suatu hal nyang pênting, tapi bêlon diiringin ama sêmangêt ngêhargain agama atau kêpêrcayaan laènnyah, padahal idup di dunia bukan tibang masalah hubungan antara manusia ama Tuhan, tapi juga sêsama manusia. Mantan Prèsiden Indonèsia sêrta ulama têrkêmuka K.H. Abdurahman Wahid pêrnah ngêmukain bahwa awal konplik agama nyang têradi di Indonèsia atau di dunia intêrnasional tumannyah nongol akibat implikasi pêndangkalan agama nyang bêsumber dari para pêmêluknyah.

Emotion: angry
Awalnyenaye emang takut banget jarum suntik, ampe sekola aje bolos kalo pas giliran di vaksin. Tapi semenjak aye ngerasain tuh penyakit demam berdarah, kok kayanya yauda kaga setakut itu. Udah kaya biasa gitu ngerasain sakitnye. Tapi, teryata kaga semua suntikan tuh rasanye sama. Ada suntikan nyang masih kaga ngotak dah sakitnye. Pas waktu hamil aye tuh disuntik tetanus apa kalo kaga salah mah, rasa pas disuntik mah biasa aje, cuma pas setelah disuntik tuh kok rasanye nyer-nyeran. Rasanye pegel tuh satu tangan, kaya berat aja buat diangkat gitu. Mana rasanye kaga ilang 2 hari lagi. Aye juga heran apa itu aye doang nyabg ngerasain apa semua orang kaya gitu juga.

Emotion: fear
Cerita hantu lucu diawali dengan kisah pengalaman seorang sopir. Pengalaman 25 tahun menjadi sopir pastilah sarat cerita hantu lucu. Begitulah yang dirasakan Yudha (47), sopir yang mengaku sudah pernah mengemudikan berbagai kendaraan, dari truk, forklift, sampai mesin giling. Usia 47 tahun tentu terbilang muda jika pengalaman mengemudinye sudah seperempat abad sendiri. Yudha telah mahir mengemudi sejak SMP. Lalu karena ingin cepat bisa cari duit sendiri, ia memutuskan menjadi sopir selepas SMA di tahun 1992, alih-alih kuliah seperti teman SMA-nya yang lain. Satu cerita menarik disampaikannye. Pengalamannye di tahun 1995, Yudha diterima bekerja di salah satu maspakai penerbangan nasional untuk mengantar pilot dan pramugari. Namanye mengantar pilot dan pramugari, pastinye perjalanan sering dilakukan pada saat dinihari atau menjelang subuh. Tak pelak, kadang lokasi penjemputannye berada di pinggiran Jakarta, yang kala itu belum seramai sekarang. Suatu kali, agar die kagak telat menjemput pramugari di daerah Taman Mini, Jakarta Timur, Yudha pun menginap di rumah kawannya di Lubang Buaya. Menggunakan Mitsubishi L300, Yudha berangkat sekitar pukul 01.00 WIB. Manakala melalui perempatan Taman Mini yang kini sudah menjadi Taman Mini Square, Yudha sekilas melihat sosok mirip pramugari dari kaca spion tengah. Artinye, sosok itu duduk di bangku baris kedua.

Emotion: surprise
Èni PKL di RSKIA daèrah Bantul sêbagè sêorang pêrawat. Têpat atu malêm sêbêlon PKL, Èni udah mulè tinggal di kos. Tapi, sêjak malêm onoh Èni mulè ngêdapêt gangguan. Èni ngêkos di têngah sawah, bahkan ora ada têtangga nyang kêliatan pada radius 300 mètêr.  Awal gangguan nyang dirasain Èni tibang bêrupa suara-suara bênda nyang sêakan digêrakin ama manusia, tapi lama-lama gangguan ngêjadi mangkin intèns. Èni go sêring ngêdêngêr suara lèngkah kaki di tangga kosnyah. Gangguan bêrikutnyah jauh lêbih ngêriin. Èni ngêrasa kakinyah dipêgang ama sosok ora kasat mata wayah dirinyah tibra. Abis kêjadian onoh, ora lama Èni kêpapagan ama sosok wadon makè rok putih cêbrik dêngan mata sayu ama bibir pucêt wayah diah lagi ngêndarain montor, tapi tibang dalêm itungan dêtik wadon onoh ora kêliatan lagi wayah diintè dari spion.

Emotion: fear
Setiap orang ntu pasti pernah mengalami salah sebut nama, manggil orang, atau malah terbalik memberikan nama pada satu orang dengan yang lainnye. Tenang, ntu bukan karena kite mulai pikun, atau otak kite error kok. Menurut sebuah penelitian yang baru-baru ntu dipublikasikan dalam jurnal Memory and Cognition, kesalahan ntu semata-mata sebuah kelumrahan. Hal ntu terjadi ketika otak tengah menata 'file' atau 'arsip' memori ke dalam 'rak penyimpanan' mereka. Oleh karena ntu peneliti juga menemukan bahwa kesalahan ntu cenderung memiliki pola yang sama, ya ntu biasanye terjadi pada orang-orang yang kite kenal dengan baik aje, semisal memiliki hubungan kekeluargaan atau pertemanan. Jadi seseorang biasanye ntu salah menyebut nama saudaranye dengan nama saudaranye yang lain. Begitu juga ketika salah menyebut nama teman. "Otak mengingat nama-nama ini dengan cara memasukkannya ke dalam 'rak' kategori yang sama. Makanye ntu saat bertatap muka, otak bisa aje kagak sengaja mengeluarkan 'arsip' nama dari 'rak' yang sama tetapi sebenernye milik dua orang yang berbeda," jelas peneliti, Prof David Rubin dari Duke University, Carolina Utara seperti dilaporkan Daily Mail.

Emotion: shame
Tania entu anaknye kagak enakan buat nolak orang laen, pemalu, kikuk, canggung, dan intinye kagak bisa berkomunikasi atau berinteraksi dengan orang laen. Karena entu die kalo ade tugas kelompok atau bahkan cuma tugas yang berpasangan, suka deg-degan duluan. Jantungnye berdebar keras, cepet, dan kagak nentu kalo udeh mau ngerjain entu tugas barengan. Die juga keringetannye banyak bener kalo udeh kayak gitu. Nah selaen entu, ade kalanye dadanye juga sakit. Semua entu makin parah kalo pas die mau presentasi depan kelas. Ternyate pas die cari di internet, beberape yang dialaminnye entu kayak gejala serangan panik. Tapi buat lebih yakinnye, Tania kudu periksa ke profesionalnye.

Emotion: fear
Doel demen liat-liat pideo di media sosial kalo lagi kagak ade kerjaan. Kalo bahasa anak jaman karang, mah, nyekrol IG. Di IG ade fitur reels ato pideo nyang tinggal digeser ke atas buat liat pideo laen. Ujug-ujug aje, si Doel nemu pideo amatir orang jatoh dari jurang pas maen flying fox. Jantung Doel kek mao ikutan jatoh pas ngeliat jelas ntu orang terjun bebas gegara ade kesalahan teknis di petaliannye. Doel kagak ngarti ngape, tapi badannye langsung panas-dingin ame lumayan geter. Tenggorokannye jadi agak kering, terus die limbung pas bangun dari kasur mao ngambil aer di dapur. Makin kaget pas Babeh tau-tau buka pintu pangkengnye, terus liat Doel pake muke heran. "Ngape, lu, Doel?" Tanye Babeh. Doel gegeleng aje, maksudnye kagak ngape-ngape. Terus si Babeh langsung nyerocos lagi, "Ikut Babeh outbound, yok, Doel! Maen flying fox kite." Brrr, rasanye badan Doel langsung kagak keruan. "Kagak, dah!" tolak Doel bari kabur ke dapur. Abis ngeliat pideo gituan, terus langsung maen permaenan nyang sama? Kagak dulu, dah.

Emotion: fear
Sêbuah gubuk kêcit bêdiri têgak di antara tumpukan sampah. Tiangnyah dikêja dari kayu, sêmêntara tèmbok ama gêntèngnyah dikêja dari bekas tènda, bahkan triplèk bêkas. Di dalêmnyah bêgantung bêrbagè jênis minuman kopi kêmasan ama di atas mèja ada tèrmos tèh, bêbêrapah cangkir di dalêm rak piring kêcit, sêrta bêbêrapah korsi bêkas nyang udah rombèng. Ênihlah têmpat Nopen bêjualan di puncak tumpukan sampah TPA Rawa Kucing Tangerang nyang bisa diaksès dari pintu 2. Pêlanggannyah go mêrupakan para pêmulung nyang sêtia ngais apah baè nyang bisa dijadiin duit, misalnyah botol plastik, bêsi, ama laèn-laèn nyang diturunin dari truk sampah. Ratusan, bahkan rèbuan lalêr nyang bêtêrbangan bagèi pêmandangan nyang udah tuman. Sêsuè dêngan namanyah, têmpat pêmbuangan akhir sampah dari Kota Tangerang, pêmandangan, aroma bau bukanlah hal nyang ngêja jêmbêr bagi mêrèka nyang ngais rêjêki di sonoh têrmasup Nopen.

Emotion: disgusted
Kalo nih selama ini kite selalu gagal, sebenernye ade nyang harus kite perbaikin dari diri sendiri, nah gimana si cara bangkit dari kegagalan. Pertama tuh kite jangan lupa evuasi diru kite sendiri, karna mungkin ade hal nyang belom sesuai. Kedua, jangan terlalu menekan diri sendiri. Ketiga, kasih badan ini tuh istirahat, jalo udeh ngerasa gagal kite salah kalo malah berusaha makin keras, biarin tubuh buat releks trus baru fikirin cara buat bangkit. Keempat, jangan lupa pilih temen nyang bisa dipercaya biat nyurahin isi hati, dari oada dipendem sendiri nanti efeknya malah kaga bagus buat badan kite. Kelima, jangan kasih tuh fikiran megatif nguasain kite, yakin kalo masih ade jalan keluar di tengah kesusahan.

Emotion: sad
Seorang artis yang udeh capek-capek kerja dengan memerankan karakter yang ditugasinnye, tentu die mengerjakannye dengan sungguh-sungguh usaha yang sangat keras biar dapetin pencapaian seperti penghargaan yang die mauin tentunye. Dan hal ntu semua kagak mudah buat didapetinnye kudu usaha dan tekat yang kuat untuk ngedapetin ntu penghargaan. Karena saingannye kaga maen-maen, bejibun artis berlomba-lomba, dengan jam terbang mereka yang masing-masing ade yang seabrek-abrek bejibunnye, ade yang baru di dunia hiburan tapinye penggemarnye udeh bejibun. Pokoknye bener-bener beragam deh, tapi kaga boleh patah semangat tentunye harus usaha keras biar bisa dapetin ntu semua. Kalo udeh berhasil dapetin rasanye pasti bahagia bener.

Emotion: happy
Pas taon 2019, aye kuliah semester 3. Nah pas hari Minggu, aye kayak ngerasa perut aye agak sakit. Tapi pas entu masih bisa aktivitas. Bahkan hari Senin-nye aye masih ke kampus. Tapi akhirnye pas siang aye ngerasa sakit perutnye makin parah. Akhirnye aye pun periksa ke klinik kampus. Katanye sih kemungkinannye usus buntu. Abis entu, aye pulang ke rumah. Tapi beberape hari di rumah masih sakit dan malah makin parah. Akhirnye pas hari Jum'at, aye dibawa ke rumah sakit sama orang tuanye aye buat di-USG. Selesai USG, dokter ngevonis kalo aye sakit kista. Jadi karena entu diagnosis, aye pun kaget dan ketakutan.

Emotion: surprise
Kêjadian bêrmula wayah kêgiatan bêlajar ngajar bêjalan sêpêrti biasa. Sêorang guru ngêliat ada sêsuatu nyang anèh dari murid wadonnyah nyang sêbênêrnyah ngêgunain kudungan ênih. Bocah kêlas êmpat ênih kêdapêtan garuk-garuk wayah pêlajaran. Kêmudian têmên nyang duduk di bangku bêlakang siswa ênih bilang kêpadanyah bahwa diah ngêliat kutu jalan ama langsung mêrèksanyah. Bênêr ajah, guru onoh nêmuin ada kutu nyang lagi bêjalan kêluar dari kudungan nyang dipakè siswi ênih. Sêudah ngêtauin kondisi rambut muridnyah sêpêrti onoh, diah ngêminta bantuan guru laènnyah buat nyisir rambut muridnyah. Akhirnyah para guru ngêmutusin buat nêtêk rambut dêngan pêrsêtujuan muridnyah onoh. Rambut ditêtêk tipis-tipis biar apik ama kutunyah bisa bêkurang.

Emotion: disgusted
Keluarga besar aye tuh manyoritas orang Betawin, nah nilahnye juga banyakan ama orang asli Betawi. Cuma Nyak aye beda sendiri, Nyak lebih milih nikah ama orang asli Jawa. Nah, kan beda banget tuh oranng Jawa ama Betawi. Orang Betawi kan kite tau adanye keras trus kalo ngomong blak-blakan. Nah, kalo orang Jawa juga tuh beda lebih alus trus banyakan diem. Karna sodara aye banyak nyang Betawi jadi aye dikata-katain mulu, dikatain jawir lah apa lah. Trus juga dikatain pelit lah karna punya Babeh oranh Jawa. Padahal pan sama aje nyak orang Jawa Betawi tuh nyang bae mah bae, nyang pelit mah pelit.

Emotion: angry
Viènna, sêorang wadon bêumur 25 taun datêng kê psikolog karna pèngèn bunuh diri. Wayah bêumur 10 taun, diah ngalamin pêristiwa pêrkosaan nyang dilakuin ama abang kandungnyah. Onoh adalah rahasia nyang disimpênnyah dèwèk sêlama bêtaun-taun. Sêtêlah pêristiwa onoh têrjadi, diah mèrad dari rumahnyah dan tinggal ama nyainyah dêngan arêpan bisa ngêlupain pêristiwa onoh. Tapi, sêmuah onoh ora bisa diah lupain. Vienna ora pêrnah bêrênti ngêrasa cêbrik ama bêdosa sêhingga kudu dirêsikin. Karna onoh, saban arinyah diah mandi bêkali-kali ama nutup diri dari pêrgaulan dêngan dunia luar. Saban kali ada lanang nyang nyaba bêtamu kê rumah nyainyah, walo onoh kêluarga, bakal ngêjanyah histèris ama mèwèk sêmalêman.

Emotion: fear
Pas awal dateng ke sini, kaget banget pas denger tetangga badannya gatel. Katanya, abis kena tomcat. Biar orang percaya, jia kasih unjuk tangannya yang merah itu. Jia kata, awal kena tomcat jia kirain itu nyamuk atawa semut bakot. Jia tepok aja dah tuh. Kagak lama jia ngerasain gatel ampe geremet-geremet tangannya. Mikirnya masih nyamuk aja. Cuman, cepet banget kulitnya kayak kebakar merah banget. Lama-lama panasnya ampe besenet. Kayak abis kena api. Terus nyebar ampe korengan. Udah begitu, jia baru engeh itu tomcat. Langsung dah jia berobat. Pas dikasih salep, baru korengnya mendingan. Jadi, emang dikata kagak boleh ditepok kalo ada tomcat. Diambil aja dulu pake plastik, baru dibuang ke lobang weseh.

Emotion: disgusted
karena saya merupakan anak yang introvert dan tidak memiliki banyak teman, jadi dari tahun ke tahun setiap saya ulang tahu, tidak ada surprise dari teman-teman saya, maupun hadiah. karena saya pun tidak pernah melakukan hal serupa di sebabkan saya malu untuk berinteraksi dengan banyak orang apalagi membuat suatu perkumpulan. nah, saat kuliah, saya memiliki 3 orang sahabat yang lumayan dekat dengan saya. saat ultah saya ke 21, mereka memberikan saya surprise kecil-kecilan di kampus. saat itu saya benar-benar ingin menangis dan yang ada di pikiran saya waktu itu antara sangat malu dan sedih soalnya saya tidak pernah mendapatkan kejutan itu selama hidup saya.

Emotion: surprise
Kalo kite panik kite disangkanye pasti orang nyang ngelakuin kejahatan. Malah orang nyang kaga pernah ketauan boong tuh cemderung lebih tenang. Bukan maksud ngajarin cara supaya boong kaga ketauan. Cuma kalo kite keliatan panikan malah kite tuh orang nyang bakalan dicurigain. Kalo orang panik kan salah kaga salah pasti ngerasanye tuh takut aja. Padahal belom tentu die ngelakuin ape nyang dituduhin. Nah dari pada kite nanggung akibat mending kite belajar jadi orang nyang lebih tenang dalem ngejalanin apa pun. Soalnye kan kite-kite juga nyang dapet manfaatnye, trus juga kalo kite panik kite juga nyang kena akibatnye karna terus-terusan dicurigain karna kepanikan kite.

Emotion: fear
Nyak aye tuh dari dulu apa bae udeh dikerjain, orangnye mava pilih-pilih kerjaan. Selama masih halal mah semua kerjaan di sikat. Di tengah kerepotan jualan, Nyak tuh sempet-sempetnye buat jagain kosan orang. Tapi, beruntungnya Nyak nyang punya tuh bener-baner bae. Walaupun anak kosannye tuh begajulan trus pada jorok suka naro sampah acak-acakan trua juga numpuk barang Nyak tuh masih sabar banget ngadepinnye. Apalagi pas pandemi tuh Nyak kaga kontrol kosannye, eh sampah udeh ada di mana-mana, tuh anak kosa pada idup sampah trus cuek aja. Pelajaran nih buat kite kalo jadi anak kos jangan ngandelin nyang punya bae, kite sebagain penyewa juga kudu jaga kebersihan.

Emotion: disgusted
Kalo orang ngeludah di jalan bisa jadi emang tempat yang jia anggep pantes. Biarpun kagak pantes juga. Cuman ada yang lebih kagak pantes. Pernah lagi jalan-jalan ama temen ke daerah Jawa Timur. Gara-gara mau jalan-jalan hemat, jadinya naek kereta ekonomi. Di dalem kereta nemuin macem-macem orang. Ngedenger orang batuk kenceng, bebangkisan, ama bocah nangis kudu diterima aja sepanjang jalan. Cuman, yang bikin enek di perjalanan bisa nyaksiin orang ngeludah di situ. Geli banget. Mana ruangan ber-AC juga. Bagusnya, ada petugas yang maranin itu orang. Petugasnya langsung negor orang itu. Kagak kebayang kalo jia didiemin aja. Kesian orang yang duduk deket ama jia. Kudunya petugas pada teges kayak gini.

Emotion: disgusted
Emak pernah cerita, kalo pas jaman kecil dulu lingkungannya sepi banget. Dari rumah ampe ke sekolahnya pas jaman SD dulu di jalanan itu jarang banget ada orang. Sekalinya ada orang, itu yang pada balik dari dagang atawa delman ama orang lagi ngeramban di sawah. Pas pulang sekolah, emak di jalanan ngeliat ada kuda dari jauh. Jia udah ketakutan aja. Ngeri kuda itu nyeruduk jia, katanya. Saking udah paniknya jia nyari-nyari tempat buat ngumpet. Nyari pohon-pohon gede kagak ada, lantaran itu tempatnya kayak tanah lapang ama sawah-sawah. Kudanya masih jalan, emak mangkin kalang kabut. Ketemu pager, jia langsung lompat. Saking ketakutannya jia kagak liat-liat kalo di pager itu ada kawatnya. Jadi, pas lompat, pahanya kebeset kawat pager itu. Untungnya, ada orang gede lewat, langsung ngebantuin emak pulang waktu pahanya udah baret ampe bedarah kena kawat itu.

Emotion: fear
Ngêri adalah pêrasaan nyang wajar dialamin olèh saban orang, apahlagi rasa ngêri nyang bêrkaitan dêngan gawèan sêari-ari di kantor. Sêbagè karyawan, ampir saban ari êluh bêradêpan dêngan targèt ama kêwajiban gawèan nyang kudu dipênuhin. Èkspèktasi dari diri dèwèk ama pêrusahaan ênihlah nyang ora jarang ngêja êluh ngêrasa ngêri bêrbuat salah. Rasa ngêri nyang têrus-têrusan nyang ada dalêm pikiran puguh ngêjaluh strès wayah bêgawè. Apahkah êluh pêrnah ngêdêngêr istilah ènosiopobia? Mungkin istilah ênih masing asing, tapi sêbagian dari êluh pêrnah ngêrasain ènosiopobia ênih tanpa êluh sadarin. Ènosiopobia adalah kondisi sêsêorang bahwa dirinyah punya rasa ngêri buat ngêlakuin kêsalahan gêdé. Ènosiopobia juga diartiin sêbagè têkênan diri buat ngêlakuin kêsalahan nyang sêolah-olah kêsalahannyah udah ora bisa dipêrbaèkin. Kondisi ênih ngêja sêsêorang ngêrasa kêpikiran bahwa kritikan dari orang laèn bukan dijadiin sêbagè acuan, tapi malah ngêja têrpuruk.

Emotion: fear
Tumannyah, kalo têrjadi kêsurupan, murid-murid bakal bêhamburan kabur ama lari dari dalêm kêlas onoh. Ora sêdikit dari mêrèka nyang ngêri wayah ada salah sêorang siswa kêsurupan. Tapi, bêrbèda dêngan kêjadian ênih. Salah sêorang siswi kêsurupan malah dibêcandain olèh têmên-têmênnyah. Mêrèka sêmuah kêtawa kêbahak-bahak nêmpo salah sêorang têmênnyah nyang kêsurupan onoh. Bukannyah ditulungin atau go dijauhin sêpêrti orang kêsurupan tumannyah, tapi para siswa ênih malah ngêtawain têmênnyah, bahkan sêbagian dari mêrèka go ada nyang ngêmaènin kêpala siswi nyang kêsurupan onoh. Banyak nyang ngira bahwa siswi onoh tibang pura-pura kêsurupan. Mangka dari onoh sêmuah têmênnyah nanggêpin hal onoh dêngan kêtawa nêmpo akting siswi onoh.

Emotion: shame
Malang nasibnye Alsa pas lagi kuliah. Kuliah entu ibaratnye non-stop tugas. Kagak ade kate selesai ngerjain tugas, soalnye entu satu tugas selesai, ya bakalan ade tugas-tugas laennye yang muncul. Nah karena entu pola ngebadog dan asupan-asupan badognye Alsa entu kagak teratur dan ancur, kagak sehat. Die seringnye ngebadog sehari sekali doang, tapi langsung dalem porsi yang gede. Jangan lupa juga badogannye pun badogan instan yang kagak sehat, kayak mi instan, burger, kentang goreng, dan laennye. Die idup kayak gitu selama 3 taon. Nah pas udeh semester 4, pas udeh lagi mau sidang skripsi, tiba-tiba aje die sakit dan sampe kudu dioperasi. Die pun ketakutan karena kudu dioperasi, perutnye kudu dibelek. 

Emotion: fear
Memposisikannye ntu hutang sebagai musuh bebuyutan adalah cara yang bagus bener untuk terhindar dari tekanan yang merugikan. Pasalnye jika kite ntu menganggapnye musuh, secara kagak sadar kite bakalannye selalu berusaha menghindarinye, dan kagak ingin bersinggungan dengannye secara terus menerus. Hal ntu tersebut sangat efektif untuk menuntun kite agar kagak menciptakan hutang-hutang baru dalam melunasi hutang terdahulu. Dalam kata lain, ogah gali lobang tutup lobang. Jika menjadikan hutang sebagai teman, kite jangan kaget, bakalannye kite ntu dengan mudah menambah hutang lagi tanpa memikirkan akibatnye kelak. Jika diibaratkannye ntu sama tanaman, hutang ntu sejenis benalu yang hanya akan menempel terus pada hidup kite tanpa memberikan peluang untuk mengembangkan kondisi finansial. Kalau dipelihara, justru bakalannye merusak investasi yang kite miliki secara perlahan, atau sekali hantam.

Emotion: shame
Gara-gara bau awak, Dimas dianggêp rèmèh olèh têmên-têmênnyah. Diah go ora punya têmên, kêcuali têmên lama bêrnama Ilham nyang sêlalu baèk padanyah, bahkan Ilham sêmpêt nyampèin sêcara baèk-baèk masalah bau awaknyah onoh. Sêkali go cuèk, Dimas têtêp kêingêt kêjadian nyakitin têntang bau awak. Wayah onoh diah lagi ada acara kampus di Yogyakarta. Tiga orang têmên-têmênnyah bêrniat pindah karna sêpangkèng dêngan Dimas nyang ngêmilikin masalah bau awak. Mêrèka nyindir-nyindir, mêski akhirnyah ora jadi pindah pangkèng. Dêmi ngêhargain mêrèka, Dimas rèla molor ngadêp pantat salah sêorang dari mêrèka. Sêmasa kuliah, Dimas bêrupaya buat bêrobah jadi lêbih wangi, tapi sêkali go diah udah bêrobah, têmên-têmênnyah têtêp baè ngêliat sisi buruknyah, bukan pêrobahannyah lebih baèk. Dari pêngalamnnyah, Dimas ngambil hikmah. Kalu ora dirundung, diah ora bakal bêrobah sêpêrti karang.

Emotion: shame
Tisna Aguilera Manurung ngaku diintilin olèh orang ora dikênal dalêm pêrjalanan pulang naèk bus TransJakarta. Mênurut Tisna, kêjadian onoh têrjadi pada Sênèn, 5 Sèptèmbêr 2022 jêm 19.00 WIB. Diah naèk bus TransJakarta rutê Matraman–Kampung Mêlayu ama bakal transit di Haltê Pulo Gêbang. Diah bêrangkat dari Haltê Sêtiabudi, tapi turun di Matraman lantaran bus ora ngêliwatin Haltê Manggarai karna lagi ada pêmbangunan. Sêlama diah kongko ama pêtugas TransJakarta, orang asing onoh sêlalu nyautin kongkoan kêduanyah. Kêmudian, orang asing onoh ngajak Tisna buat miluin dirinyah. Kêmudian Tisna pindah di bangku kosong, duduk di samping sêorang êmak-êmak. Tisna ngêrasa gêrak-gêriknyah sêlalu dipantau. Ampè Tisna turun di Haltê Kampung Mêlayu, orang asing onoh masing nunggu, bahkan maksa buat ngantêr.

Emotion: fear
Di dunia enih, orang-orang kagak hidup sama yang sejenis suku, sejenis ras, sejenis agama, atau sejenis dalam hal laennye. Tapi dunia enih kagak bisa dipungkirin tiap manusia kudu idup berdampingan dengan orang-orang dari beragam asalnye, beda-beda suku, ras, dan agamanye. Entu semua kudu diadaptasiin dan tentunye kudu saling hargain. Kudu jaga bicara dan sikap jangan sampe ape yang dikatain atau dilakuin entu malah ngandung unsur hinaan terkait SARA. Hal entu kagak baek. Nah orang yang ngerasa kena singgungan SARA pun bisa ngerasa kagak terima dan marah karena udeh kena singgungan yang terkait sama SARA. Nyok deh kite jaga omongan dan sikap!

Emotion: angry
Tetiba Mpok Elly nyang ditemenin staffnye nyamperin meja tempat geng emak aye ngumpul. Die senyum ramah bangat ame nyapa geng emak aye. Emak aye ame  barengan temennye kaget banget soalnye kagak sangke bakal didatengin ame artis langsung. Singkat ceritanye enyak ame mpok elly basa-basi ngobrol asik, sampe waktu Mpok Elly tetiba nyaut. Temen enya aye nyang ngebet foto tadi langsung ngiyain ampe kegirangan. Akhirnye kite foto barengan. Tapinye sayangnye kite lupe, kagak taunye kite difoto pake kamera staff Mpok Elly jadiny kagak ade salinan fotonye buat temen enya aye Intinye enya aye heran banget, biasanye orang-orang nyang nyamperin artis buat eksis, tapi eni malahan artis nyang nyamperin orang-orang duluan buat negor, Tapi selebihnye, enya aye ngomong kalo Mpok Elly baek banget mirip ame nyang enya aye tonton kalo nongol di acara TV.

Emotion: happy
Sewaktu zaman sekolah dasar tiap 17 Agustus acara kemerdekaan, sekolahan aye ngadain yang namanye pawai keliling jalanan yang deket sekolahan pake baju-baju daerah Indonesia. Bahkan di adain lombanye juga busana daerah terbaik, nantinye macem peragaan busana gitu kaya model. Nah kebetulan deket rumah aye ada yang nyewain baju-baju daerah, kawinan, dan bisa dandanin juga sekalian. Emang daerah rumah aye tuh banyak orang yang melihara hewan anjing, sewaktu aye ke ntu tempat penyewaan baju, aye ke sono rame-rame sama temen-temen aye pade mau nyewa juga. Terus biasa deh ye bocah main lomba mau main lari-larian taunye lagi ada anjing yaudeh di udak-udak sama anjing, aye lari paling belakangan akhirnye pantat aye nyaris aja kegigit tapi udeh kesundul sama ntu anjing, untung ada yang punyanye segera dateng manggil ntu anjing, Alhamdulillah aye masih di lindungin sama Allah, lemes banget rasanye, udeh semenjak ntu aye makin takut kalo liat anjing.

Emotion: fear
Membeli sepatu yang ada brandnye tentu harganye kaga main main, biar kata udeh diskon tapi tetep aje ada harganye deh ntu barang, tapi makanye kalo bisa belinye pas diskonan lebih enak emang. Tapi emang manfaat juga karena selain dipakenye enak, tentunye awet juga pastinye ntu sepatu. Maka dari ntu kudu nabung, nah kalo dengan nabung akhirnye kite gaberasa dah tuh udeh siapin duitnye jadi pas beli ntu barang kaga kaget lagi kite juga jadinye udeh nyiapin dana buat beli ntu barangnye. Rasa girang tentunye ada banget dah karena kite bisa beli barang yang udeh kite nanti-nanti lama. Dan dengan adanye perjuangan kite juga jadi lebih menghargai ntu barangnye.

Emotion: happy
Ada bêrbagè macêm cara buat ngêrayain sebuah pêrkawinan, di antaranyah nyang paling umum adalah rêsèpsi pêrkawinan. Rêsèpsi pêrkawinan pada umumnyah bêrisi kegiatan pêngucapan sêlamêt kêpada pêngantèn, kêmudian dilanjutin dêngan ngênikmatin jamuan. Lêbih dari onoh, rêsèpsi pêrkawinan mêrupakan bêntuk rasa sukur kêdua pêngantèn ama kêluarga. Rasa sukur nyang bisa dibilang sêbagè salah atu bêntuk èmosi positip ênih punya pêran dalêm ngêdukung pêmbêntukan ama pêmêliharaan sêbuah pêrkawinan. Lêbih sêring kita bêsukur, mangka kita juga bakal lêbih sêring ngêrasain èmosi-èmosi positip, misalnyah kêbahagiaan ama cinta. Rêsèpsi pêrkawinan juga mêrupakan bêntuk pêmbêritauan pihak kêluarga pêngantèn kêpada masarakat bahwa anak mêrèka udah ngêlangsungin pêrkawinan. Rêsèpsi pêrkawinan ênih bêrlangsung dalêm berbagè tingkatan, mulè dari rêsèpsi nyang sêdêrhana ampè nyang mèwah.

Emotion: happy
Elu pernah ke pasar tradisional? Terus kalo pas lagi ke bagian aneka dagingnye – sapi, kambing, ayam, ikan, dan laennye – elu jijik karena nyium baunye amis kagak? Nah aye pernah ikut enyak aye belanja ke pasar tradisional dan ke tempat dagingnye. Jadi awalnye beli sayur dan aneka bumbu dapur laennye, abis entu kite keluar dari entu bagian dan pindah ke bagian daging. Kite pun sampe di deket tempat masuk ke bagian daging. Tapi tiba-tiba aje aye mau muntah karena nyium bau amis. Aye pun langsung jijik karena nyium entu bau amis yang bener-bener nyenget bahkan bener-bener bikin aye mual. Akhirnye aye kagak ikut masuk ke entu bagian daging saking jijiknye karena bau amis yang nyenget. Bahkan sebenernye di supermarket pun aye tetep kagak mau ke bagian daging karena emang tetep jijik nyium bau amisnye walaupun kagak separah di pasar.

Emotion: disgusted
Alsa dapet beasiswa lanjut kuliah di luar negeri. Entu kampus udeh jadi idamannye bener. Walaupun kudu tinggal jauh dari enyak dan babehnye, Alsa tetep mau kuliah di kampus yang udeh jadi incerannye. Alsa sebenernye deg-degan bakalan kagak bisa beradaptasi atau dimusuhin karena beda suku, ras, dan agama sama mayoritas negara sono. Tapi Alsa pun ngeyakinin dirinye karena mayoritas agama di negaranye pun pade saling hormatin. Terus pas beberape hari udeh mulai kuliah, ternyata Alsa sering dapet singgungan SARA. Makin lama, Alsa pun makin sakit hati. Akhirnye Alsa pun marah karena udeh sering kena singgungan terkait SARA. Die pun udeh kagak peduli.

Emotion: angry
Lebih dalem lagi buat tau soal trauma ama fobia. Dua-duanya ini ada gejalanya. Walopun keliatannya percis trauma ama fobia, dua-duanya ada gejala laen. Orang yang punya pengalaman yang bikin trauma bakal keliatan kegoncang, keilangan arah. Korban trauma ini bisa ngalamin kecemasan yang belebian ampir saban ari. Gejala-gejala trauma itu kayak kagetan, insomnia, sering ngimpi jelek, jantung bedebar degdegan, linglung ama susah konsentrasi, gampang kesulut ama sensitif, gampang ngeri yang belebian, sering ngerasa sedih ama putus asa, nyalahin diri sendiri, ama kagak mau nyampur ama lingkungan. Nah, kalo gejala fobia ada rasa gagap, enek, badannya nyelekep anyep, puyeng, jantung bedebar kenceng, sesek napas, sakit perut, ngeri ampe ngerengked, ama gejala-gejala fisik laennya. Perbedaan gejala laennya, trauma ini kenangan ama pikirannya nempel kagak bisa dilepasin. Kalo fobia di situasi tertentu aja atawa kalo kepikiran sumber fobianya udah jadi panik.

Emotion: fear
Maen aer biasenye jadi paporip bocah-bocah. Enih kagak ngape-ngape, sih, sebenernye. Nyang ude jadi masalah, kalo ntu bocah bener-bener maenin tiap aer nyang bise dimaenin. Aer banjir, misalnye. Kondisi banjir enih, pan, mirip-mirip, ye, ame kondisi kolam renang. Same-same bise nyelupin diri kite ke aer ntu. Nah, bocah-bocah juge mikirnye kek gonoh. Jadi, kalo lagi ade banjir, nyang ade di otak bocah ntu, ye, kek lagi di kolam renang, tapi persi aernye butek aje, kagak bening same sekali. Ditambah, aer banjir enih, pan, aer kotor, ye. Kandungannye ade sampah, bahkan kotoran orang-orang mungkin aje kebawa. Cuman, gegara bocah mikirnye lagi di kolam renang, jadi bise aje die nyelem, kagak sekedar nyelup-nyelupin diri. Nah, kalo ude nyelem ato sengaja masupin pala ke dalem aer, bekemungkinan gede bener ntu bocah bakal kagak sengaje nelen aer banjir. Oek, kebayang jijiknye kek ape.

Emotion: disgusted
Cukup banyak sarang burung gêrèja di gêntèng gazêbo komplèks Musèum Sêjarah Purbakala Plèrèt, Kabupatèn Bantul, sêhingga saban ari banyak kotoran burung nyang bêcècèran. Pêngelola musèum ngarêpin pêmêrèntah daèrah nyariin solusi dalêm nanganin kotoran burung gêrèja nyang sêlalu mênuhin komplèks musèum onoh. Mênurutnyah, adanyah burung-burung di sonoh cukup ngêganggu karna nyisain kotoran di kawasan musèum, têrutama ubin gazêbo, halaman musèum, ama pagêr sêkêliling musèum. Dari sisi kêrêsikan amat ngêganggu, bahkan kadang ngêluarin bau ora sêdêp. Olèh sêbab onoh, pêrlu ada upaya atau solusi biar burung-burung onoh ora bêsarang atau bêrada di kawasan musèum, misalnyah dêngan ngajak komunitas pêncinta satwa buat pêngêlolaannyah tanpa kudu ngêbasmi burung onoh.

Emotion: disgusted
Prestasi yang kite dapetin, dan penghargaan yang kite dapet semuanye adalah kita berhasil karena izin Allah. Jadi kalo kita usaha aje biar kate usahanye sampe mati-matian tapi tanpa minta pertolongannye Allah belum tentu kite bisa sukses. Semuanye harus dibarengin doa minta sama Allah kemudahan biar lancar semuanye. Sewaktu aye kerja jadi bagian pemasaran di salah satu aplikasi yang udeh terkenal, itu bener-bener susah banget buat capai target, padahal sebelumnye aye pikir kaga susah karena ntu perusahaan kan udeh terkenal ye jadi kirain ya kaga bakal sesusah itu buat capai targetnye. Taunye susah bener buat ngecapai target, dan kerjaannye keliatan gampang padahalnye berat. Setiap saat aye doa biar dimudahin sama Allah semuanye, Alhamdulillah atas izin Allah setelah berbulan-bulan aye kaga bisa mencapai target, akhirnye aye bisa capai target dan mendapatkan penghargaan pastinye. 

Emotion: happy
Penyebab orang takut dengan jarum suntik yang paling dasar ntu adalah rasa sakit yang ditimbulkannye ketika jarum masuk menembus kulit, dan daging. Selain ntu, takut disuntik juga bisa disebabkannye oleh trauma, misalnye trauma saat disuntik dokter sewaktu kecil. Saat disuntik, dokter mungkin melakukan dengan tidak lembut, dan pelan-pelan sehingga menimbulkannye rasa sakit. Alhasil, seseorang jadi trauma, atau takut disuntik hingga dewasa. Sementara ntu, fobia disuntik bisa jadi disebabkannye karena beberape hal meskipun belum diketahui penyebab pastinye. Para peneliti meyakini, bahwa 80% orang yang fobia jarum suntik disebabkan karena turunan. Maksudnye, kemungkinan penderita fobia kagak hanya seseorang itu sendiri aje. Bisa jadi ada sanak saudara yang memiliki fobia sama. Namun, ada kemungkinan bahwa rasa takut ntu lebih banyak disebabkan oleh bayang-bayang rasa sakit daripada diwariskan secara biologis. Beberape psikolog percaya bahwa rasa takut disuntik mungkin berawal dari pikiran bahwa luka tusukan pasti berbahaya bahkan sampai mematikan.

Emotion: fear
Pasanganluh sêlingkuh? Puguhnyah ngêja ati êluh ancur bêkêping-kêping, yak. Rasa nyêri ati onoh bakal ngêbêkas walo udah mutusin ngêmaapinnyah. Wayah sèwot ama èmosi, lebih baèk hubungin orang têpêrcaya dibandingin bêcêrita kê têmên nyang ora tau pêrmasalahan sêsungguhnyah nyang bisa nimbulin bêrbagè asumsi baru. Pêrsêlingkuhan mêrupakan pêngalaman nyang amat èmosional. Êluh butuh orang laèn buat bêsèndèr. Hubungin têmên têpêrcaya atau anggota kêluarga nyang bisa ngêja diri êluh ngêrasa lêbih baèk. Kalu ora ada, langsung cari bantuan psikolog atau konsêlor pêranti ngêluapin pêrasaan. Bêrurusan ama pêrsêlingkuhan amat sulit dan bisa nyêbabin lêbih banyak rasa nyêri pada wayah dêpan. Kalu punya biaya, pêrtimbangin juga dah buat ngêhubungin ahli kêsèhatan mèntal.

Emotion: angry
Ngerase takut ato cemas pas pengen operasi emang hal nyang normal dirasain semue pasien. Kek kate penelitiannye Asres Bedaso ame Mohammed Ayalew, pasien nyang takut ato cemas belebih bahkan bise ampe kagak jadi operasi bedah gegara bise bebahaya buat badannye ndiri. Jam-jam sebelon operasi, ato periode pra-operasi, jadi mase-mase nyang bikin rasa khawatir pasien mencuat gede bangat. Bahkan, ntu khawatir bise ngasilin respons emosional, kognitip, ame pisiologis spesipik pasien. Penelitian enih udeh netepin kalo bagian nunggu dimulaenye operasi, jadi waktu nyang paling bikin pasien stres, bahkan mempeburuk kecemasan, ame ngaruh ke parameter pisiologis ame psikologis pasien. Udeh gitu, rasa takut enih ngaruhnye gede banget ke hasil operasi, soalnye bise bikin hipertensi, ningkatin denyut jantung, ame pendarahan. Selaen ntu, enih penelitian juge nunjukin kalo rase takut pas pra-operasi nyang tinggi, behubungan bangat ame ningkatnye kebutuan pengilang rasa sakit abis operasi.

Emotion: fear
Bekal utama kite emang belajar sungguh-sungguh ye, tapi selaen itu juge ada caranya kok kite mau lulus SNMPTN. Kiat pertama tuh, kite mesti cari tau ketentuan dasar jalur SNMPTN. Setiap sekolah tuh emang ada kuotanye, nah kuota tiap sekolah tuh beda-beda, buat orang nyang mau masuk quota tuh bersaingnye ama nilai rapot. Langkah kedua, fokusin ama program studi nyang kite pilih. Buat milih jurusan juga kaga boleh sembarangan asal pilih, pilih nyang bener- bener nyang menjadi tujuan karna biar ga nyesel ama pilihan nyang diambil. Kalo udeh kite tentuin pilihannye ama yakin ama pilihan ntu, kite mesti liat tuh nilai kite pilih mana nyang paling stabil buat didaftarin sesuai jurusan.

Emotion: happy
Waktu sekolah aye pernah ngerasain sakit nyang aye fikir kag parah, tapi aye mesti masuk ICU trus keadaannye bisa kaga tertolong kalo terlambat. Jadi ceritanye tuh aye panas tinggi, Nyak ama Babeh ngiranye mah aye sakit biasa doang trus udeh ke klinik juga. Pas hari ke 3 panas di badan aye tuh kaga juga turun, kirain kan tipes cuma kan kalo tipes panasnye tuh turun naek, nah aye tuh panasanye kaga turun-turun. Akhirnye di bawa lagi tuh ke klinik dengan keadaan udeh lemes kaga berdaya, pas nyampe klinim teryata nolak dan nyuruh aye di bawa ke rumah sakit nyang lebih gede trus lengkap.

Emotion: fear
Elu pernah kagak, pas lagi kuliah di kelas yang orangnye banyak bener, terus elu ngelakuin kekonyolan dan akhirnye elu diketawain satu kelas? Kalo aye pernah. jadi entu hari adalah jadwalnye mata kuliah yang mahasiswanye banyak bener. padahal entu kelasnye gede, tapi tetep aje bener-bener dipadetin sama semua siswa yang ambil entu kelas. Nah pas lagi fokus-fokusnye dosen jelasin abis entu giliran lagi ajuin pertanyaan alias pas kelas sepi karena lagi pade mikir, tiba-tiba aje aye keceplosan nyeletuk dengan suara yang kagak kecil. Nah semua yang ade di entu kelas; temen-temen angkatan aye, senior, dan bahkan dosen pade denger abis entu pade ngetawain aye. Malu bener aye diketawain sama seisi kelas.

Emotion: shame
Udeh seminggu enih pas lagi latian ekskul basket, Doel liat ade atu adek kelasnye nyang sering bangat bolak-balik kantin ame tempat nongki senior-senior Doel. Awalnye kagak peduli, sih, si Doel. Ampe pas die liat pake matanye ndiri, ntu adek kelas ditoyor-toyor gegara salah beliin pesenan seniornye. Buset, udeh kagak bener kalo nyang begini-ginih, kate Doel. Lewat beberape ari setelah toyor-toyoran ntu, Doel manggil si adek kelas pas lagi ngibrit ke kantin. Untung, si adek kelasnye nurut mao nyamperin. Bari takut-takut, die nanya ke Doel ade ape. Doel kaget juge ade bocah nyang geter kalo diajak ngomong die. Kagak basa-basi, Doel tanyain ngape die demen bangat bolak-balik gituh ampe terakhir ditoyor ame senior-senior. Bari masi gemeter, ntu bocah jawab, "Aye dirundung ame senior-senior sini, Bang. Kudu ngikut ape maunye." Doel tambah kaget lagi. "Waduh, ngapa lu kagak ngelawan, tong?" Tanye Doel. "Aye takut ame mereka, Bang. Mereka bise aje ngehajar aye ampe mampus juge. Aye kagak bise ngelawan," si adek kelas mewek depan Doel. Wah, Doel marah bangat ame nyang beginih-ginih. Die ngegulung lengan seragam sekolahnye, terus jalan kek jagoan ke tempat senior-seniornye nongkrong. Perundungan kudu dibasmi!

Emotion: fear
Waktu ntu Fida mau ke wisudaan sepupunya. Diè ke sana soalnya diundang. Ênyaknyè kagak bisè milu karna suatu hal. Akhirnya adèknyè nyang paling besar mau milu, padahal diè mageran. Fida termasuk tipe orang nyang makè baju seadanya ajè. Waktu ntu ênyaknyè baru ngasih baju warna merah marun. Diè pake ajè baju ntu. "Loh, kok kalian samaan?" tanya emaknya heran. Fida langsung menoleh. Lah beneran dong adèknyè makè kemeja marun jugè, padahal kalo kuliah boro-boro mau makè ampè dipaksa ênyak. Soalnya diè tuh dibeliin kemeja nyang warnanya macam-macam, tapi diè pakainya kemeja ntu lagi-ntu lagi. "Lah, êlu makè baju ntu?" tanya Fida. Adèknyè jawab, "Lah, mpok jugè makè baju ntu jugè?"

Emotion: shame
Bagi Orlando, Nini adalah anggota keluarganye yang paling berharga karena paling deket sama die. Mereka biasa saling ade, saling nolong, bertergantungan, dan saling dukung. Waktu entu Orlan kudu kuliah di luar kota. Die pun misah sama Nini. Eh tapi kagak taunye, setelah sebulan ngekos, Nini nye sakit. Tapi Nini-nye minta ke keluarga yang laen supaye jangan bilang ke Orlando. Akhirnye Nini pun meninggal. Pas Nini meninggal, Orlan baru dikasih kabar. Orlando pun sedih bener ditinggal sama nini, ya entu nenek tersayangnye. Nenek yang selalu ade buat Orlan, selalu dukung Orlan, selalu percaya sama Orlan, dan selalu jadi juara nomor 1 bagi Orlan.

Emotion: sad
Meski kite merasa gedek mendapati anak dipukul temennye, orang tua tetep kudu perlu menyikapinye dengan tenang. Hal pertama yang bisa dilakukannye oleh orang tua, adalah tetap tenang. Agar kagak tersulut emosi dengan perlakuan kagak menyenangkan yang diterima si kecil, enyak, dan babeh kudu bisa melakukan latihan pernapasan dengan kesadaran penuh. Kebiasaan melatih pernapasan dalam, dan perlahan, membuat para enyak babeh jadi lebih siap menghadapi kondisi stres yang bisa memantik emosi. Cara ntu juga dapat membuat pikiran menjadi lebih tenang. Pada gilirannye, alih-alih menyalahkan anak, atau memintanye membalas pukulan, enyak, dan babeh bisa menyikapi anak yang dipukul temennye dengan lebih bijak. Misalnye dengan meyakinkan si kecil bahwa semuanye dapat diatasi dengan baik tanpa kekerasan.

Emotion: angry
Trauma nyang dialamin dari kecil ada baenye diobatin tuh, karna kaga bisa tuh jadi sebab kite punya masalah ama tidur. Pasti banyak nyang kaga tau kalo aktifitas tidur tuh sebenernye masih berhubungan ama kesehatan mental. Nah hubungannye tidur ama kesehatan mental tuh karna trauma jadi salah satu masalah mental. Kalo kite ngalamin trauma jangka panjang trus kaga disembuhin kite bisa kena masalah dalem tidur. Kite bisa ngerasa susah tidur, bisa ngalamin serangan panik, mimpi buruk, kilas balik, ato psikosis.  Kaga cuma itu, susab buat bangun dari tempat tidur juga termasuk cirinye, nah sering ngerasa lelah ama ngantuk, tapi kalo kondisi ini kaga diitung kalo emang ada kondisi laen kaya hamil gitu.

Emotion: sad
Elu pernah ngeliat monyet kagak? Aye entu pas kecil, hampir tiap sore, ningkring-ningkring ke vila yang ade di deket rumah neneknye aye. Ceritanye pas suatu sore, encing aye ajak aye ningkring-ningkring ke entu vila buat liat hewan-hewan yang ade di entu vila. Enyak aye pun mandiin aye sebelom pergi. Setelah selesai mandi dan dipakein baju, bedak, segala macemnye, akhirnye aye dan encing aye pun ningkring-ningkring sore dan ke entu vila. Pas sampe di entu vila, kite ningkring dari gerbang utama dan muterin entu vila sampe ke belakang vila. Nah di eblakang vila entu tempatnye liat-liat hewan yang ade di kandangnye. Aye pun nyamperin monyet yang ade di kandang. Aye kagak tau ade salah ape, entu monyet ngeludahin aye! Jelas aje aye jijik bener dan bahkan aye kagak mau pake entu baju lagi.

Emotion: disgusted
Menggunakan Mitsubishi L300, Yudha berangkat sekitar pukul 01.00 WIB. Manakala melalui perempatan Taman Mini yang kini sudah menjadi Taman Mini Square, Yudha sekilas melihat sosok mirip pramugari dari kaca spion tengah. Artinye, sosok itu duduk di bangku baris kedua. Sadar akan pandangannye, Yudha coba menenangkan diri. Die coba meyakinkan diri bahwa ini hanya halusinasi. Mungkin karena lelah kurang tidur. Namun, kagak lama terdengar bunyi handel pintu dimainkan. Yudha menengok ke belakang. Ternyata kagak ada siape-siape. Saat melaju di terowongan Taman Mini arah Ciracas, bunyi handel makin keras. Tiba-tiba, pintu langsung terbuka. Ia kemudian menepi dan menutup pintu. Namun dasar Yudha ini suka bercanda, ia lantas melontarkan kata-kata ke sekitar. "Eh setan, jangan ganggu gue aje. Gue lagi cari duit halal. Kalau mau numpang, bayar! Emangnye bensin punya nenek moyang lo. Udeh sono pergi. Jangan ganggu-ganggu. Kalau mau ikut terbang, beli tiket!," katanya waktu itu. Usai melontarkan kata-kata tersebut, gangguan tadi tidak lagi muncul. Sambil membaca doa, dia melanjutkan perjalanan. "Mungkin itu jin. Jin kan bisa berubah bentuk seperti apa saja, termasuk berwujud wanita cantik," ucapnye.

Emotion: surprise
Pada saat ntu lahirannye sodara-sodara girang bener dah, bener-bener dinanti banget karena anak-anaknye pade kembar cewe-cewe jadi kaya kaga kebayang aje gemes dan lucunye ntu bocah duaan. Saban emaknye mau USG aje periksa kandungan, kontrol kandungan, aye girang bener dah demen ngikutnye. Pas lagi mau lahirannye aye bener-bener nungguin ntu bocah-bocah ampe lahir, kaya bener-bener gasabar aje gitu ketemu buat ngeliat ntu bayinye lahir. Pas udeh lahir yaAllah bener-bener bersyukur banget karena semuanye berjalan dengan lancar, semuanye sehat bahagia bener rasanye. Pas ntu anak pade udeh di rumah girangnye bukan maen, dijadiin maenan banget dah ntu bayi lucu lucu. Bisa ikutan ngurusinnye ntu pade bocil bahagia banget rasanye.

Emotion: happy
Aye emang orangnye penakut, mangkanye ampe sekarang tuh kaga pernah ngerasain nyang namanye naek gunung. Kata orang di gunung tuh sarangnye mahkluk halus jadi banyan nyang mesti diperhatiin. Pertama, kaga boleh ngomong sesumbar trus nantangin kalo mao naek gunung. Kedua, jaga kebersihan kalo mao buang hajat ato pipis. Selalu bilang permisi, karna kan kite gatau tuh apa nyang kaga kite liat. Ketiga, jangan ngelakuin hal nyang dilarang, kaye pasangan muda mudi ada baenya jangan dah ngelakuin hal nyang dilarang kalo lagi kemping di atas gunung. Keempat, jangan sembarang petik ato bawa pulang sesuatu dari gunung karna kite gatau tuh apa ada apaan di dalem barang nyang kite bawa.

Emotion: surprise
Awal mulanye aye nolak tuh buat tinggal sementara di rumah Nyak, karena kite takut ngerepotin trus juga mau mandiri gitu berdua ama suami. Pas denger penjelasan Nyak trus juga kaga mungkin aye ngurusin anak ama rumah tangga sekaligus padahal aye juga masih pemulihan ya nurut dah akhirnye. Teryate bener, banyak banget nyang orang nyang ikut bantuin aye jadi aye kaga ngerasa sendiri. Makin berkesan dah tuh momen punya anak pertama ditambah punya keluarga nyang sayang trus perhatian ama kite. Belom lagi pan kalo ada tamu, kite kaga mungkin nemenin terus, ade kalanye kita netein trus istirahat biar ntar malem tuh kaga cape banget soalnye pan tiap jem harus bangun.

Emotion: happy
Zinedine Zidane, layaknyah kêbanyakan manajêr di Èropa sonoh, bêdiri di pinggir lapangan dêngan sêtèlan apik. Kalu mayoritas manajêr ngêmilih makè jas dêngan panjang nyang pas sêpinggang, Zidane punya gaya bèda. Jasnyah manjang ampè nutupin bagian atas kakinyah. Ditambah têtêkan jas nyang pas dêngan awak, jadilah Zidane tampak modis di pinggir lapangan. Sêhêlè cêlana nyang têtêkannyah juga pas dêngan bêntuk kaki, ditambah sêpasang sêpatu bêwarna cokêlat, nyêmpurnain pênampilannyah. Tapi, tunggu dulu. Pada laga Manchester City lawan Real Madrid, Rêbo, 27 April 2016, lènsa potograpêr nangkêp sêsuatu nyang ngêjadi cêlah ama ngêja pênampilan onoh jadi ora sêmpurna. Auk dah karna kêbanyakan bêgêrak atau saking sêmangêtnyah ngasih instruksi, cêlana Zidane soèk di bagian paha sêbêlah kiri.

Emotion: shame